text: Nej til forsøg med kystsikring
  09 november 2011 kl. 17.27
  Transportminister Henrik Dam Kristensen (S) stopper forsøget med kystsikring ved hjælp af drænrør.
  Opfinder Poul Jakobsen fra Skagen Innovation Center har lavet forsøg med den særlige form for kystsikring på Skallingen nord for Esbjerg. 
  Han er ikke i tvivl om, at teknikken virker, men der er brug for otte millioner kroner mere til yderligere forsøg.
  Jørgen Fredsøe, der er professor på Danmarks Tekniske Universitet, har kaldt den form for kystsikring for fup og fidus.
  Transportminister Henrik Dam Kristensen mener heller ikke, at drænrørene har en effekt, så han smækker kassen i.
  